**Utlysning: Uprisen søker fem ungdommer til å sitte i nominasjonsjuryen**

*Går du på ungdomsskolen og ønsker en utfordring? Uprisen søker fem elever fra hele landet som skal nominere 5 bøker til Uprisen 2019.*

**Vi leter etter…**

Entusiastiske ungdommer med interesse for litteratur.

**Nominasjonsjuryens oppgave…**

**… er å lese alle anmeldelsene på uprisen.no grundig, og sammen nominere de 5 bøkene som er best likt.** Du skal ikke nominere dine favorittbøker, men bøkene som du mener er best likt på uprisen.no. Du skal altså ikke lese bøkene, men anmeldelsene. Det vil være ca. 1000 anmeldelser som skal leses og vurderes (ca. 400 sider).

De fem medlemmene av juryen leser og forbereder seg hjemme før de møtes til jurymøte i Oslo onsdag 23. januar 2019. Her vil du møte fire andre engasjerte og forberedte ungdommer. Møtet ledes av en fra Foreningen !les. Etter møtet filmer vi juryen som selv annonserer de fem nominerte bøkene. Deretter avslutter vi med middag.

Jurymøtet den 23. januar starter ca. kl. 10 og vi avslutter senest kl. 18.

Jurymedlemmene får en bokgave og en attest. Alle reiseutgifter blir dekket.

Vi oppfordrer gutter til å søke.

**Viktige datoer:**20. november: søknadsfrist  
15. desember: Frist for å legge inn anmeldelser på uprisen.no. Anmeldelsene sendes nominasjonsjuryen i løpet av noen dager.  
23. januar: Jurymøte i Oslo

**Søknaden består av tre deler:**

1. **Skriv litt om deg selv, hvorfor du er engasjert og hva du kan bidra med.**

Hvorfor skal DU sitte i nominasjonsjuryen. Hvordan dere skal finne frem til de beste bøkene basert på anmeldelsene.

Litt om deg selv: Hvor bor du? Hvorfor vil du gjøre en god jobb? Vil du kunne samarbeide godt med de andre i nominasjonsjuryen?

1. **Oppgave: Vurder tre anmeldelser**

Vedlagt ligger tre anmeldelser. Hvilken bok mener du bør nomineres og gå videre til neste runde? Skriv litt om hvorfor. Dette er din sjanse til å vise at du kan vurdere en bok ut i fra anmeldelsene.

1. **Bekreftelse fra foreldre/foresatte og skole**

Fyll ut, og signer vedlagte skjema.

**Vær oppmerksom på at…**

Uprisen har offentlig interesse og nominasjonene vil få medieoppmerksomhet. Navn og bilde på jurymedlemmene vil bli publisert på våre hjemmesider og på facebook.

Jurymedlemmene må selv komme deg til Oslo S hvor de blir møtt av Foreningen !les. Alle reiseutgifter vil bli dekket.

**Nominasjonsjury Uprisen 2018/19**

Søknad sendes på e-post til [bjarte@foreningenles.no](mailto:bjarte@foreningenles.no)

Søknadsfrist: **20. november 2018**

**Har du spørsmål?** Kontakt Bjarte Bakken i Foreningen !les: [bjarte@foreningenles.no](mailto:bjarte@foreningenles.no) eller 97569190

**Del 1**

|  |
| --- |
| **Søkers navn:** |
| **Adresse:** |
| **Skole og klassetrinn:** |
| **E-postadresse:** |
| **Telefonnummer:** |
| **Fødselsdato:** |

|  |
| --- |
| **Skriv kort om deg selv, hvorfor du ønsker å sitte i nominasjonsjuryen og hva som er viktig for juryen å tenke på når de skal velge ut de fem bøkene:** |

**Del 2**

|  |
| --- |
| **Vedlagt ligger tre anmeldelser. Hvilken bok mener du bør nomineres? Husk å begrunne meningen din! (Bruk gjerne et eget ark)** |

**Del 3**

|  |
| --- |
| **Bekreftelse fra foreldre/foresatte: Jeg bekrefter at \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ får reise alene til Oslo for å delta på nominasjonsmøte til Uprisen.**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Sted, dato og signatur** |

|  |
| --- |
| **Bekreftelse fra kontaktlærer/skole:**  **Jeg bekrefter at \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ får fri fra skolen for å delta på nominasjonsmøte til Uprisen.**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Sted, dato og signatur** |

Bekreftelsen scannes og sendes digitalt sammen med resten av søknaden.

***Uprisen har offentlig interesse og nominasjonene vil få medieoppmerksomhet. Navn og bilde på jurymedlemmene vil bli publisert på våre hjemmesider og på facebook.***

***Jurymedlemmene må selv komme deg til Oslo S hvor de blir møtt av Foreningen !les. Alle reiseutgifter vil bli dekket.***

***Vedlegg: tre anmeldelser fra uprisen.no***

1. **Anmeldelse av *Den tolvte spelaren* av Tor Arve Røssland**

Boka handlar om ein gut som heiter Kevin .Det begynner å skje mange rare ting rundt han. Eg likte denne boka veldig godt sidan boka var lett å lese, og den var veldig spennande. Boka var og veldig realistisk, så eg levde meg veldig inn i den. Eg vil anbefale denne boka til alle som liker krim og spennande ting. Eg trur ikkje denne boka passar for folk som er litt lettskremt. Eg vil gje denne boka ein terningkast 6 sidan han var veldig spennande og lett og lese.

1. **Anmeldelse av Ellers er jeg ikke noe menneske av Agnar Lirhus**

Ellers er jeg ikke noe menneske handler om Mathilde. Hun er 14 år og blir mobba av jentene i klassen hennes. Hun orker derfor ikke å dra på skolen, og blir heller hjemme å spiller dataspillet FoM. Når hun spiller FoM så møter hun Xiu. De blir bedre kjent utover i boka. Plutselig så blir Xiu alvorlig syk…….

Forfatteren heter Agnar Lirhus.

Jeg syntes det var en fin slutt på boka. Det var vanskelig å legge fra seg boka. Den var litt kjedelig de første sidene, men når de først ble spennende, så levde du deg skikkelig inn i det.

Boka gir et flott innblikk på hvordan ungdommer mobber hverandre, uten at de voksne griper inn.

Språket passet boka og hvordan vi ungdommer kanskje prater til hverandre.  
Jeg anbefaler boka på det sterkeste til alle som har lyst til å lese en god bok.  
Terningkast 6.

1. **Anmeldelse av *Smadra* av Brynjulf Jung Tjønn**

Boka var spennende, veldig lettlest og ikke lang. Gjennom boka følger vi hovedpersonen, vi får hele tiden høre hvordan hun opplever ting. Vendepunktet var overraskende, men ikke egentlig om man leser mellom linjene. For min del var boka tankevekkende og temaet er aktuelt. Når jeg leste klarte jeg ikke legge fra meg boka, ikke bare fordi den var spennende men jeg klarte virkelig å leve meg inn i boka, den traff meg. Boka startet retroperspektivt, for min del tok det ikke lang tid før handlingen tok sted. Underveis når man hopper i tid kommer det ofte noen spenningstopper. Ofte kom det noen skildringer før spenningstoppene. På mange måter begynner boka med vendepunktet, det tok ikke lang tid før det gikk opp for meg hva som skulle skje videre. Det jeg likte med boka var måten den var bygget opp på, det var litt forvirrende fordi man hopper fram og tilbake i tid, men etterhvert som man leser går det seg til. Jeg vil anbefale boka til de fleste, men kanskje spesielt til de som liker lettleste bøker, boka har en god moral jeg tror vi alle kan ha nytte av. Jeg synes det er tøft at forfatteren velger dette temaet å skrive om, dette gjør boka veldig original og veldig aktuell. Alt i alt ender det med en terningkast fem, kunne gjerne ønske boka var litt lenger.